‎(ผลงานซีรีส์จาก NETFLIX)
‎- เรามาสายรึเปล่า ‎- โทษที
‎ไปเลย!
‎บอกเลยว่า แน่จริงก็ตามฝุ่นรั้งท้ายฉันให้ทันสิ!
‎แหม ร้ายนะเรา
‎มาแล้ว
‎- ชุดพร้อมหรือยัง คนดี ‎- พร้อม อยู่นี่
‎- รองเท้าล่ะ ‎- นี่ไง
‎ดีมาก
‎ในโลกนี้มีคนกี่คนที่รู้เรื่องนี้จริงๆ
‎สี่คน
‎คืนนี้ฝูงชนมากันคับคั่ง ‎หน้าโรงละครรอยัลโอเปร่าเฮาส์
‎เพื่อรอรับเสด็จเจ้าชายและเจ้าหญิงแห่งเวลส์
‎เจ้าฟ้าชายทรงเป็นประธาน ‎กลุ่มเฟรนด์ออฟโคเวนท์การ์เด้น
‎ซึ่งเป็นเจ้าภาพงานคืนนี้
‎เจ้าหญิงไดอาน่าทรงชุดราตรีไร้สาย ‎สีม่วงทำจากผ้าชีฟอง
‎ชุดพิมพ์ลายทองนั้นได้รับความสนใจมากมาย
‎แต่คืนนี้เป็นคืนของเจ้าฟ้าชาย
‎เจ้าฟ้าชายชาร์ลส์ ‎จะทรงฉลองวันเฉลิมพระชนมพรรษา 37 ปี
‎ในงานราตรีสโมสรพิเศษนี้
‎เดี๋ยวมานะคะ ขอไปห้องน้ำหน่อย
‎สุขสันต์วันเกิดค่ะ!
‎คิดอะไรของคุณ
‎ฉันแค่อยากจะทำให้ท่านมีความสุข
‎ไอ้การแสดงอัปลักษณ์น่ารังเกียจนั่น ‎ไม่เกี่ยวอะไรกับเราหรือความสุขของเราเลย
‎พวกนั้นยืนปรบมืออยู่แปดนาที
‎ปรบมือให้คุณ
‎พรุ่งนี้หนังสือพิมพ์ก็จะลงแต่เรื่องของคุณ
‎คนจะได้เห็นไง ‎ว่ามันคือความรู้สึกที่ฉันมีให้ท่าน
‎ถ้ายังรู้สึกอะไรต่อเรา ถ้าเข้าอกเข้าใจกันบ้าง
‎ถ้าระหว่างหูสองข้าง ‎มีมวลอย่างอื่นนอกจากความหลงตัวเอง
‎คุณก็คงรู้ว่าการแสดงประเจิดประเจ้อ ‎ทำให้เราสยอง
‎- ฉันทำอะไรท่านก็สยองทั้งนั้น ‎- เออสิ มากขึ้นทุกทีด้วย!
‎ฉันไม่เคยคิดว่าท่านจะทำได้เลยนะ ‎แต่ท่านใกล้ทำสำเร็จแล้ว
‎- ทำอะไร ‎- ฉันเริ่มจะเกลียดท่านจริงๆ แล้ว
‎ทำไมใช้เวลานานนักล่ะ
‎คนอื่นๆ เขาเกลียดมาตั้งนานแล้ว
‎- ทำอะไรน่ะ ‎- เราจะกลับไปกลอสเตอร์เชอร์
‎ใช่สิ
‎เธอรอท่านอยู่ที่นั่น
‎ฉันมั่นใจว่าเธอคงรู้ว่าต้องทำยังไง ‎ท่านถึงจะมีความสุข
‎เหมือนช่วงนี้ชาร์ลส์กับไดอาน่าจะกลับมาดีกัน
‎ฮัลเลลูยาห์
‎เมื่อคืนนี้เธอขึ้นไปเต้นรำ ‎เพื่อเซอร์ไพรส์เขาที่โรงโอเปร่า
‎- จริงรึ ‎- จัดเต็มด้วยท่าเตะสูงและหมุนตัว
‎ทำไมท่านไม่ทำแบบนั้นเพื่อเราบ้าง
‎(ไดเต้นเล่นใหญ่)
‎- เต้นในวันเกิดท่านน่ะนะ ‎- ใช่
‎เหมือนนางซาโลเม
‎เพราะถ้าเราจำไม่ผิด ‎ท่านมีนักบัลเลต์ส่วนตัวไว้เต้นให้ดูอยู่แล้ว
‎เอาจริงๆ เลยนะ
‎บางทีท่านก็พูดจาไร้สาระ
‎ข่าวว่าสองคนนั้นจะไปสวิตเซอร์แลนด์ ‎เพื่อเล่นสกีกับเพื่อน
‎ชีวิตแต่งงานเริ่มถึงจุดหักมุมบ้างแล้วกระมัง
‎ทีนี้ มีเรื่องที่สำคัญกว่าเยอะ ‎บิลลี่ "โจ-เอล" เป็นใคร
‎บิลลี่ โจล
‎- อ๋อ โจล ‎- ใช่
‎"อัพทาวน์เกิร์ล"
‎ท่านพูดเรื่องอะไรของท่าน
‎(ถาโถม)
‎(10 มีนาคม 1988)
‎ครับ
‎ครับ แน่นอน ทันทีที่คุณยืนยันได้
‎ไม่ว่าอะไรก็ตาม
‎ผมต้องเข้าเฝ้าพระราชินี ‎และดยุคแห่งเอดินบะระเดี๋ยวนี้
‎เจ้าฟ้าชายชาร์ลส์ทรงติดอยู่ในเหตุหิมะถล่ม
‎ในรีสอร์ทคลอสเตอร์สที่สวิตเซอร์แลนด์
‎เจ้าชายแห่งเวลส์ไปเล่นสกีกับพระสหายกลุ่มหนึ่ง
‎ขณะเกิดหิมะถล่มเมื่อเวลา 14.45 น.
‎ก่อนหน้านั้นมีคำเตือนว่าอาจมีหิมะถล่มในพื้นที่
‎หลังจากหิมะตกหนัก
‎เฮลิคอปเตอร์กู้ภัยกำลังเร่งไปยังที่เกิดเหตุ
‎แต่ยังไม่มีข้อมูลว่าเจ้าฟ้าชายทรงรอดชีวิตหรือไม่
‎ตอนนี้กำลังพยายามกู้ภัยอย่างเร่งด่วน
‎ยังคงพยายามหาตัวเจ้าฟ้าชายอย่างต่อเนื่อง…
‎พวกเขาอยู่ที่ฮากลามาดด์
‎เป็นเนินสกีที่ชันและท้าทายขึ้นชื่อ
‎ตอนที่หิมะถล่ม
‎ดูเหมือนสองคนในกลุ่มจะติดอยู่ในหิมะ ‎และโดนหอบไป
‎อะไร…
‎แล้วออกไปเล่นสกีทำไม ‎ถ้าเขาประกาศแล้วว่าพื้นที่ไม่ปลอดภัย
‎สภาพอากาศเมื่อเช้านี้ยังปลอดภัยไร้ที่ติ
‎แล้วพบศพชายคนหนึ่งแล้วรึ
‎นั่นเป็นรายงานแรกที่ไม่ได้รับการยืนยัน ‎แต่พบหนึ่งศพ พ่ะย่ะค่ะ
‎ตอนนี้ทุกคนกำลังพยายามเต็มที่เพื่อระบุตัวศพนั้น
‎แต่หากเรื่องที่ไม่คาดฝันเป็นจริง
‎และหากเป็นความจริงที่เจ้าชายแห่งเวลส์…
‎เรามีแผนฉุกเฉินไว้รองรับสมาชิกทุกพระองค์แล้ว
‎สะพานเมนายไม่ใช่ข้อยกเว้น
‎นั่นเป็นชื่อรหัสสำหรับ ‎กรณีสวรรคตของเจ้าชายแห่งเวลส์
‎พอแล้ว ขอบคุณ มาร์ติน
‎ทำไมต้องเป็นสะพาน
‎เราทุกคนเป็นสะพาน
‎เราเป็นสะพานลอนดอน ท่านแม่คือสะพานเทย์ ‎ท่านเป็นสะพานฟอร์ธ
‎การเลือกชื่อนั้น
‎เพื่อให้เห็นถึงความเชื่อมโยงระหว่างชีวิตนี้
‎กับชีวิตหน้า
‎ยืนยันได้แล้ว
‎เจ้าชายแห่งเวลส์ทรงปลอดภัยดี
‎แต่แขกคนหนึ่งของพระองค์ ‎คุณนายพาล์มเมอร์-ทอมคินสัน
‎ยังบาดเจ็บสาหัส
‎และผู้เสียชีวิตคือฮิวจ์ ลินด์ซีย์
‎- โอ๊ย ไม่นะ ‎- ภรรยา…
‎ม่ายของเขา ทำงานที่สำนักโฆษกพระราชวัง
‎ซาราห์
‎- หากจะทรงมีพระราชสาสน์… ‎- แน่นอน
‎มาร์ติน
‎พ่ะย่ะค่ะ กระหม่อมแค่อยากทูลว่า
‎นอกจากการทำข่าวเฉียดตายของเจ้าฟ้าชาย
‎เราควรจะเตรียมใจรับข่าวลือเพิ่มเติมด้วย
‎เกี่ยวกับชีวิตคู่ของบ้านเวลส์
‎ดูเหมือนเจ้าชายกับเจ้าหญิง ‎ไม่ได้กลมเกลียวกันนัก
‎ในช่วงก่อนอุบัติเหตุ และเราได้รับรายงานว่า…
‎มีการถกเถียงและขึ้นเสียงใส่กัน
‎หนังสือพิมพ์บางฉบับกำลังจะลงข่าว
‎แม้จะผ่อนผันให้เราสองสามวัน ‎เพราะสถานการณ์ที่เกิดขึ้น
‎เราไม่อาจคาดหวังว่าจะปิดไว้ได้นาน
‎กระหม่อม
‎เจ้าชายและเจ้าหญิงแห่งเวลส์
‎จะเสด็จกลับประเทศอังกฤษในบ่ายวันนี้
‎หลังจากเกิดอุบัติเหตุร้ายแรง
‎ทำให้ต้องกลับจากการพักผ่อนเล่นสกี ‎ในสวิตเซอร์แลนด์ก่อนกำหนด
‎บนเครื่องบินพระที่นั่ง ‎มีศพของพันเอกฮิวจ์ ลินด์ซีย์
‎สหายสนิทของทั้งสองพระองค์ ‎ซึ่งเสียชีวิตในเหตุหิมะถล่มเมื่อวานนี้
‎เจ้าชายแห่งเวลส์เอง ‎ทรงรอดจากเงื้อมมือมฤตยูมาได้เฉียดฉิว…
‎- เขาบอกว่าแม่กำลังมา ‎- สวัสดีจ้ะ ลูกรัก
‎อ้อ ขอบใจจ้ะ
‎ลูกทำอะไรผิดอีกเหรอ
‎ลูกรึ เปล่าเลย
‎แต่ในฐานะน้องสาวที่พี่ชายของลูกไว้ใจ
‎แม่คิดว่าลูกอาจช่วยให้แม่เข้าใจ
‎เรื่องที่แม่พยายามปิดหูปิดตามาตลอด
‎สภาพที่แท้จริงของชีวิตสมรสของชาร์ลส์
‎แม่ไม่อยากรู้หรอก
‎อยากสิ
‎- ชาไหมคะ ‎- เอาจ้ะ
‎ขอบใจ
‎เอาความจริงแท้แน่นอน ‎ไม่มีอะไรเจือปนเลยใช่ไหมคะ
‎ใช่
‎ก็ได้ค่ะ
‎กาลครั้งหนึ่งนานมาแล้ว มีหญิงสาวแสนสวย
‎ซึ่งหลงรักเจ้าชายสุดหล่อหัวปักหัวปำ
‎น่าเสียดายที่เจ้าชายคนนั้นหลงรักคนอื่นอยู่แล้ว
‎โดยที่เธอคนนั้นก็รักคนอื่นอยู่เช่นกัน
‎ทุกคนก็เลยใช้ชีวิตอย่างทุกข์ระทมตลอดไป
‎สรุปแล้วก็แค่นั้นเอง ‎อยากฟังอะไรมากกว่านั้นไหมคะ
‎ขออีกนิด
‎เขาสองคนอายุห่างกันมากอยู่แล้ว
‎แต่ชาร์ลส์ทำตัวแก่เกินวัย ‎ส่วนไดอาน่าก็นิสัยเด็กเกินอายุจริง
‎นั่นทำให้อายุที่ห่างกันยิ่งต่างราวฟ้ากับเหว
‎โดยผิวเผิน ทั้งคู่มาจากตระกูลอำมาตย์ ‎เจ้ายศเจ้าอย่างพอๆ กัน
‎แต่นิสัยและบุคลิกเหมือนมาจากดาวคนละดวง
‎ความสนใจก็ต่างกัน เพื่อนก็คนละกลุ่ม
‎เขาไม่เข้าใจเธอ เธอไม่เข้าใจเขา
‎แม้จะต่างกันขนาดนั้น ‎ก็ต้องถือว่าทั้งคู่พยายามได้ดีมาก
‎แต่…
‎มาถึงจุดหนึ่งในชีวิตสมรสที่ล้มเหลวทุกคู่
‎นี่ลูกพูดจากประสบการณ์ตรงเลยนะ
‎เมื่อเรารู้ตัวว่าไม่มีประโยชน์ที่จะพยายามแล้ว
‎ปล่อยให้กระแสพัดพาไปเองดีกว่า
‎และทันทีที่แฮร์รี่เกิด ทำหน้าที่สำเร็จ
‎ชีวิตสมรสของคู่นั้นก็จบสิ้นแล้ว
‎พวกเขาจึงเริ่มหาความอุ่นใจในอ้อมแขนคนอื่น
‎มีคนอื่นมากแค่ไหนกัน
‎ไดอาน่าคบหากับราชองครักษ์
‎ครูสอนขี่ม้า
‎- แล้วชาร์ลส์ล่ะ ‎- พี่ก็มีแค่คนเดียวแหละค่ะ
‎พี่ยังทำตัวโจ่งแจ้งน้อยกว่าด้วย
‎คนกลุ่มเดียวที่รู้เรื่องของคามิลล่า
‎ก็คนเกือบทั้งแคว้นกลอสเตอร์เชอร์นั่นแหละ ‎ที่เหมือนจะรู้เห็นเป็นใจกันหมด
‎เราจะนอกใจคู่สมรสไม่ได้หรอก ‎หากไม่มีที่ให้พบหน้าหรือหลับนอน หรือ…
‎พอแล้ว ขอบใจ
‎แต่ไดอาน่า…
‎น้ามาร์โกต์บอกว่า ‎ประตูวังเคนซิงตันอย่างกับประตูหมุน
‎เหล่า "ผู้มาเกี้ยวพาราสี" จอดรถหน้าสำนักงาน
‎เพราะนั่นเป็นที่เดียวที่ไม่มีกล้องวงจรปิด
‎คนแล้วคนเล่า
‎เข้าแล้วก็ออก
‎แย่หน่อยที่ชีวิตรักของบ้านเวลส์ ‎เป็นตัวอย่างที่พบได้ยาก
‎เมื่อความจริงมันเลวร้าย ‎ยิ่งกว่าที่หนังสือพิมพ์รายงานเสียอีก
‎ทูลกระหม่อม
‎สมเด็จพระราชินีทรงเรียกทูลกระหม่อม ‎กับเจ้าหญิงแห่งเวลส์เข้าเฝ้า
‎เร็วที่สุดเท่าที่หาโอกาสได้
‎ท่านคงตกใจมากกับเรื่องที่เกิดขึ้น
‎มันช่างเลวร้ายเกินจะเข้าใจ
‎แต่มีเรื่องที่เราอยากจะบอกคุณ
‎ในจังหวะที่หิมะกำลังถล่มลงมาทับเรา
‎ในช่วงวินาทีเลวร้าย ‎ตอนที่เรามั่นใจว่าเราต้องตายแน่ๆ
‎เราเกิดรู้แจ้งขึ้นมาลึกซึ้ง
‎ทั้งหมดนี้
‎ชีวิตสมรสของเรา สถานการณ์นี้
‎ฉากบังหน้าทั้งหมด มันบ้าบอทั้งเพ
‎เราแค่อยากอยู่กับคุณ
‎แต่ท่านก็อยู่กับฉันนี่
‎เราหมายถึงอยู่เต็มตัว เต็มรูปแบบ
‎ในฐานะภรรยาของเรา
‎ที่รัก
‎ส่วนอื่นๆ มันเป็นแค่คำโกหกเลวร้าย
‎ทำให้ทุกคนที่เกี่ยวข้องต่างต้องทุกข์ทรมาน
‎ทูลกระหม่อม
‎ขอบใจ ไนเจล
‎แม่
‎ขอบคุณทั้งสองคนที่มา
‎แม่เรียกมาในวันนี้เพราะแม่ได้รับทราบข่าว
‎ความยากลำบากที่ทั้งสองกำลังเผชิญอยู่
‎แต่เรื่องสำคัญอย่างชีวิตสมรสของว่าที่กษัตริย์
‎เป็นสิ่งที่เรายอมให้พังพินาศไม่ได้
‎ชีวิตคู่ของลูก ชีวิตคู่ของพวกเราทุกคน
‎เป็นภาพสะท้อนความมั่นคงของสถาบันกษัตริย์
‎และถ้าใครเห็นรอยร้าว
‎ถ้าผู้คนเล็งเห็นว่าพวกเราพึ่งพาไม่ได้ ‎ดังนั้น ความต่อเนื่องมั่นคง
‎ที่ควรเป็นภาพลักษณ์ของสถาบันกษัตริย์ ‎ก็จะถูกตั้งคำถามเช่นกัน
‎แม่จึงขอถามคำถามง่ายๆ ต่อทั้งสองคน
‎มีใครที่ไม่อยากฝืนกับชีวิตสมรสนี้แล้วหรือไม่
‎เอ่อ…
‎ไหนๆ แม่ก็ถามแล้ว
‎ลูกก็ไปคิดมาบ้างเหมือนกัน
‎- และ… ‎- ไม่ค่ะ
‎เดี๋ยวสิ
‎หนูยังอยากทำให้ชีวิตรักของเราไปรอด
‎สุดหัวใจเลยค่ะ
‎ถ้าอย่างนั้นทำไมถึงทำผิดคำสาบาน ‎อย่างที่เข้าใจว่าทำไปแล้ว
‎เพราะว่า…
‎บางครั้ง…
‎เราไม่รู้ว่าเรารู้สึกอย่างไรกับมัน
‎จนกระทั่งมันเกือบจะถูกพรากไปจากเรา
‎ทันทีที่ได้ข่าวเรื่องหิมะถล่ม
‎และความเป็นไปได้ที่ว่าชาร์ลส์อาจจะ…
‎ฉันพูดออกมาไม่ได้ด้วยซ้ำ
‎ในจังหวะนั้น
‎ฉันรู้สึกโหวงเหวงหลงทางอย่างที่สุด
‎เป็นครั้งแรกในชีวิต
‎ที่ฉันเห็นความเจ็บปวดรวดร้าว ‎ที่ฉันทำให้ท่านรู้สึก
‎และท่านทำให้ฉันรู้สึก
‎ทันใดนั้น ทั้งหมดที่ผ่านมา ‎ดูเหมือนแค่การเอาแต่ใจแบบเด็กๆ
‎ช่างเปล่าประโยชน์
‎แล้วเธอเข้าใจไหมว่าต้องทำอย่างไร
‎ชีวิตสมรสจึงจะไปได้ตลอดรอดฝั่ง
‎ความเคารพให้เกียรติที่ต้องมอบให้กัน
‎การทำเป็นไม่รู้ไม่เห็นที่บางครั้งก็จำเป็นต้องทำ
‎ข้อตกลงที่ทั้งสองคนจะต้องไปคิดจัดการกันเอง
‎อิสรภาพที่ทั้งสองคนต้องเคารพกัน
‎และกฎที่ทั้งสองคนต้องทำตามเคร่งครัด
‎หนูพร้อมค่ะ พร้อมจะทุ่มเททุกอย่าง
‎พร้อมจะพยายามสุดกำลัง
‎และฉันอยากบอกกับท่านว่า
‎ฉันขอโทษ
‎กับสิ่งที่ฉันทำลงไป
‎กับทุกเรื่อง
‎ดี งั้นก็ถือว่าจบเรื่อง
‎อะไรนะ
‎ลูกมีสิทธิ์พูดอะไรบ้างได้ไหม
‎จะพูดอะไร
‎มีอะไรให้พูดอีก
‎ฝันร้ายชัดๆ
‎เราเตรียมคำพูดไปยาวเหยียด
‎แต่จู่ๆ ไดอาน่าก็ทำแบบนั้น
‎ลอบกัดเราแบบนั้น
‎ส่วนแม่ คุณก็รู้จักท่านดี
‎ช่างโล่งอกที่เรื่องจบเสียที
‎แม่แทบจะหนีออกจากห้องนั้นไม่ทัน
‎แต่เราไม่ปล่อยเรื่องนี้ไปหรอก
‎เราคุยกับราชองครักษ์ของเราแล้ว
‎พวกนั้นรู้หมดว่าหล่อนทำอะไรบ้าง ‎และถ้าเกิดอะไรขึ้น
‎ถ้าไดอาน่าทำอะไรผิดแม้แต่นิดเดียว
‎ถ้าหล่อนบังอาจคิดแม้แต่จะออกนอกลู่นอกทาง
‎พวกนั้นจะแจ้งเรา
‎ผู้พันฮิววิตต์ไปแล้ว
‎ซ้ายหัน
‎ฉันเลิกกับเขาแล้ว
‎เลิกกับคนอื่นๆ ทุกคนด้วย
‎ไม่มีการให้ท่าใครเล็กๆ น้อยๆ อีก
‎ไม่มีการหาแผนสำรอง
‎ประตูทุกบานปิดสนิท
‎ถ้าผู้พันฮิววิตต์โทรศัพท์มาอีก
‎บอกเขาว่าเราไม่อยู่
‎เราไม่อยากได้ข่าวเขา
‎เขาจะโผล่มาเฉยๆ ไม่ได้
‎ที่นี่ไม่ต้อนรับเขาแล้ว
‎ทูลกระหม่อม
‎เป็นครั้งแรกที่อะไรๆ ก็รู้สึกเปลี่ยนไปหมด
‎ฉันรู้สึกเปลี่ยนเป็นคนละคน
‎เพราะฉันรู้แล้วว่า ‎ฉันอยากให้คู่ของเราไปรอดจริงๆ
‎เพราะอย่างนั้น ในวันครบรอบแต่งงานปีที่เจ็ด
‎ก็…
‎ฉันพอคิดอะไรออกบ้างแล้ว
‎วันที่ 21 มีนัดมื้อกลางวัน
‎ที่กองทุนคอมมิวนิตี้เอนเทอร์ไพรส์ในฮาร์เทิลพูล
‎ตามด้วยพิธีวางศิลาฤกษ์
‎ที่เขตพัฒนาอสังหาฯ ‎ฮิลตันคอลลิเอรีในซันเดอร์แลนด์
‎แล้ววันที่ 22 ล่ะ
‎พิธีมอบธงประจำหมู่ใหม่
‎ให้กับกองพันกอร์ดอนไฮแลนเดอร์ที่หนึ่ง ‎ที่ฟอร์ตจอร์จ เมืองอินเวอร์เนส
‎เราพยายามหาเวลาสักสุดสัปดาห์หนึ่ง ‎ที่สกอตแลนด์กับคุณนายพาร์คเกอร์-โบว์ลส์
‎วันที่ 29 เป็นไง
‎น่าจะยาก
‎ทำไมล่ะ วันก่อนหน้านั้นเราก็ว่าง
‎เราต้องกลับคอร์นวอลล์วันที่สอง ‎ซึ่งเป็นวันอังคาร
‎วันที่ 29 เป็นวันครบรอบอภิเษกสมรส ‎ทูลกระหม่อม
‎อ้อ
‎อันที่จริง
‎เจ้าหญิงแห่งเวลส์ทรงแจ้งไว้
‎ขอให้ทูลกระหม่อมทรงประทับที่ไฮโกรฟ ‎ในช่วงสุดสัปดาห์นั้น
‎ทรงบอกว่าคิดอะไรไว้เป็นพิเศษ
‎- ใครเนี่ย ‎- ไง ลูกๆ
‎มาเร็ว กอดพ่อหน่อย
‎เข้าไปเลย เร็ว
‎ทางนั้นอีกสาม!
‎สามคนบนเรือ!
‎เจ้าชายตกเรือแล้ว!
‎แม่ไปช่วยแล้วจ้ะ!
‎- ช่วยหน่อย แฮร์รี่! ‎- เดี๋ยวช่วย
‎ขอบคุณค่ะ
‎(ซี แอนด์ ดี)
‎โอ้โฮ
‎อุ๊ย เรายังไม่ได้เปิดของขวัญกันเลย
‎อ้อ ใช่
‎(สุขสันต์วันครบรอบแต่งงาน)
‎ขอบคุณค่ะ
‎ไอเดส ออลธอร์ปิอานาย ประวัติตระกูลของคุณ
‎ปู่ทวดของคุณเป็นคนสั่งทำ
‎เมื่อปี 1822
‎นี่เป็นฉบับพิมพ์ครั้งแรก
‎โอ๊ย ชาร์ลส์ ดีมากเลย
‎ขอบคุณมากค่ะ
‎ตาฉันบ้าง
‎เล็กกว่านั้นหน่อยนะ
‎ขอบคุณ
‎ฉันรู้ว่าท่านสยดสยองแค่ไหน ‎ตอนที่ฉันแสดงให้ท่านดูครั้งที่แล้ว
‎เพราะมันประเจิดประเจ้อเป็นข่าวใหญ่
‎เราไม่ได้สยอง
‎สยองสิ
‎เราก็แค่ตกใจนิดหน่อย
‎ประหลาดใจน่ะ
‎ฉันเข้าใจค่ะ
‎แต่ฉันรักการแสดง
‎ฉันชอบใช้วิธีนั้นเพื่อแสดงออก
‎และเป็นวิธีบอกท่านว่าฉันรู้สึกยังไง
‎ดังนั้นรอบนี้
‎จะเป็นแค่เรื่องระหว่างเรา
‎ไม่มีประชาชน ไม่มีใครเฝ้าดู
‎- นี่อะไรกัน ‎- รอดูก่อนสิ
‎อย่าได้พูดถึงอันธการ
‎ลืมความกลัวน่าพรึงพรั่น
‎ฉันอยู่นี่ จะไม่ให้อะไรมาทำร้าย
‎จะพร่ำปลอบประโลมหัวใจ
‎ให้ฉันช่วยเธอเป็นอิสระ
‎ให้น้ำตาแห้งหายด้วยแสงตะวัน
‎ฉันอยู่นี่ อยู่ด้วยกัน เคียงข้างกัน
‎จะคอยปกป้องและนำทาง
‎ขอแค่บอกรักฉัน
‎ทุกเช้าค่ำ
‎พาสนทนา
‎ถึงห้วงเวลาคิมหันต์
‎ขอแค่ต้องการฉัน
‎อยู่ด้วยกันชั่วนิรันดร์…
‎มันเลวร้ายมาก แย่ที่สุด
‎นึกว่าไม่มีอะไรแย่กว่าที่หล่อนทำร้ายพี่ ‎ที่โรงโอเปร่าแล้วนะ
‎อะไรเหรอ
‎เทปวิดีโอที่ไดอาน่าร้องเพลงแย่ๆ อะไรไม่รู้
‎ในละครเพลงสักเรื่อง
‎- แฟนธอมออฟดิโอเปร่า นึกภาพสิ! ‎- อะไรนะ
‎บนเวทีจริงที่โรงละครเวสต์เอนด์ ‎ใส่ชุดนางเอก พร้อมนักแสดงจริงๆ ด้วย
‎- ร้องเพลงเหรอ ‎- ไม่รู้จะเรียกงั้นได้ไหม
‎พี่ไม่รู้ว่าจะมองตรงไหนดีเลย ‎นายคนที่รับบทแฟนธอม
‎อย่างน้อยเขาก็มีหน้ากากไว้ซ่อน!
‎จริงๆ นะ การต้องตีหน้าใจดีกับหล่อน ‎นั่นทำให้พี่เหนื่อยที่สุดแล้ว
‎ไม่ยักรู้ว่าเหนื่อยเหมือนใช้นั่งร้าน ‎ค้ำปากเพื่อให้ยิ้มออก
‎- เมื่อไรฝันร้ายนี้จะจบลงเสียที ‎- โถ พี่ชาร์ลส์
‎อะไร
‎น้องจะพูดกับพี่ตรงๆ นะ
‎ไม่มีใครอยากให้ชีวิตคู่ของพี่จบลงหรอก ‎ไม่แม้แต่คนเดียว
‎ทั้งไดอาน่า ทั้งลูกๆ ของพี่
‎ทั้งท่านแม่ ท่านพ่อ หรือแม้แต่น้องเอง
‎เพื่อนๆ พี่ก็ไม่มีใครต้องการ
‎และที่สำคัญสุดนะ แม้แต่ผู้หญิงที่พี่คิดว่ารักพี่ ‎นางก็ไม่เอาด้วย
‎- โอ๊ย เหลวไหล ‎- ไม่ ฟังสิ
‎ฟังกันก่อน
‎ใครๆ เขาทนดูความวุ่นวายของพี่ไม่ไหวแล้ว
‎ต้องมีใครอธิบายให้พี่รู้ตัวเสียที
‎น้องสนิทกับสามีของคามิลล่า อย่างที่รู้…
‎ใช่ พี่รู้
‎และคุยกับแอนดรูว์บ่อยๆ ‎ต่อให้ชีวิตแต่งงานของเขาไม่สมบูรณ์แบบ
‎นั่นยังเบาเกินไป
‎แต่ก็เป็นชีวิตแต่งงานที่อยู่กันยืด
‎เป็นชีวิตคู่ที่มีความสุขในแบบของมันเอง
‎- คามิลล่าไม่ได้มีความสุข ‎- นางสุขกว่าที่พี่คิด
‎- ที่สามีนอนกับเพื่อนเกือบทุกคนน่ะนะ ‎- มันซับซ้อน!
‎ชีวิตแต่งงานส่วนใหญ่อยู่รอดได้
‎เพราะคนส่วนใหญ่ไม่ได้ติดอยู่ในโลกความฝัน
‎เขามองโลกตามความเป็นจริง
‎และยอมรับความจริงที่ไม่สมบูรณ์แบบ ‎ของการเป็นมนุษย์
‎ต่อให้คามิลล่าจะมีใจให้พี่แน่ๆ
‎มีให้อย่างลึกซึ้ง
‎แต่มันอาจไม่ใช่รักยิ่งใหญ่ ‎ระดับโรเมโอกับจูเลียตอย่างที่พี่คิด
‎อะไรนะ โกหกแล้ว
‎ไม่ได้โกหก น้องพยายามจะปกป้องพี่
‎พี่มาที่นี่หวังจะให้น้องปลอบใจ แต่นี่ได้อะไร
‎ความจริงไม่อิงนิยาย
‎ต้องทำยังไง คนในตระกูลนี้ถึงจะเห็นใจกันบ้าง
‎ฉันอยู่นานไม่ได้ ลูกๆ อยู่บ้าน
‎เราจำเป็นต้องรู้
‎คุณยังมีใจให้แอนดรูว์หรือเปล่า
‎- อะไรนะ ‎- ไม่ได้หมายถึงแค่ใจดีต่อกัน
‎เขาเป็นสามีคุณและพ่อของลูกๆ คุณ
‎เราหมายถึงมีใจพิศวาสต่อกัน
‎แอนบอกเราว่า…
‎แอนดรูว์คือรักแท้ในชีวิตคุณ ไม่ใช่เรา
‎และความรู้สึกที่คุณมีต่อเรา ‎อาจไม่ได้ลึกล้ำอย่างที่เราคิดไปเอง
‎นั่นไม่จริงเลย
‎แอนดรูว์ไม่เคยเทิดทูนฉันอย่างท่าน ‎ไม่ทุ่มเทให้ฉันเท่าท่าน
‎และเขาก็ไม่เคยต้องการฉันมากเท่าท่าน
‎เราต้องการคุณจริงๆ
‎นั่นเป็นสาเหตุที่มันสำคัญมาก
‎ที่เราทั้งคู่ต้องรู้สึกตรงกัน
‎และต้องการสิ่งเดียวกัน
‎และถ้ามีโอกาสขึ้นมาเมื่อใด
‎ถ้าเราสามารถดิ้นหลุดจากไอ้…
‎ฉากลวงโลกที่เรียกว่าชีวิตสมรสนี้
‎คุณจะพร้อมทำสิ่งเดียวกันและยอมทิ้งแอนดรูว์
‎คุณสัญญากับเราได้ไหม
‎สิ่งที่เราทั้งคู่ต้องการกับสิ่งที่เราทำได้ ‎ไม่ใช่สิ่งเดียวกัน
‎เราจำเป็นต้องมองโลกตามความเป็นจริงเพคะ
‎แต่ฉันยืนยันได้
‎ความรักที่มีให้ท่านเป็นรักแท้
‎ต้องไปแล้ว
‎และกำลังทำลายสิ่งแวดล้อม
‎นางแธตเชอร์ไปถึงแคนเบอร์ราพร้อมการต้อนรับ
‎จากนายกฯ ออสเตรเลีย
‎และหนึ่ง
‎และสอง และสาม และสี่
‎แล้วหันเข้าบาร์
‎ยกแขนแบบนี้
‎ตั้งใจหน่อย ไดอาน่า
‎อีกรอบ ‎และหนึ่ง และสอง และสาม และ…
‎ไฮโกรฟครับ
‎ทูลกระหม่อม เจ้าหญิงแห่งเวลส์โทรมา
‎ไม่รับ
‎พ่ะย่ะค่ะ
‎เกรงว่าเจ้าชายแห่งเวลส์ทรงติดภารกิจ
‎แต่กระหม่อมจะแจ้งให้ว่าทรงโทรมา
‎ฮัลโหล
‎แหมๆ
‎- คุณครับ ‎- ว่าไง
‎ทูลกระหม่อม
‎มีข่าวจากเคนซิงตัน
‎เจ้าหญิงแห่งเวลส์ลับลอบพบกับผู้พันฮิววิตต์
‎คำบรรยายโดย ศันสนีย์ โอบอ้อม